stanford-oval/wikipedia huggingface dataset:
אז מה?!
רקע וכתיבה

"אז מה" נכתב, הולחן והופק על ידי אסף לביא צנעני. השיר הופץ כסינגל רשמי מתוך גלה לי, על מנת לעזור בקידום המסחרי שלו. ב-5 בספטמבר 2004 נכנס השיר למצעד הסינגלים של תחנת הרדיו רשת ג' והגיע למקום ה-16. ב-26 בספטמבר אותה השנה עלה למקום התשיעי – הדירוג הגבוה ביותר אליו הגיע.
ב-11 בנובמבר יצא השיר מהמצעד לאחר תשעה שבועות רצופים.
וידאו קליפ

לשיר "אז מה" הופק וידאו קליפ רשמי. אולם הוא פורסם בעמוד היוטיוב הרשמי של צנעני רק ב-20 בינואר 2011.
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | רשת ג' | 9 |  |
הערות שוליים

1 2  מרגלית צנעני - אז מה, יוטיוב, 20 בינואר 2011
↑  Discogs, מרגלית צנעני – גלה לי
↑  המצעד השבועי של רשת ג' מתאריך 5 בספטמבר 2004, פזמונט
↑  המצעד השבועי של רשת ג' מתאריך 26 בספטמבר 2004, פזמונט
↑  המצעד השבועי של רשת ג' מתאריך 11 בנובמבר 2004, פמונט
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
אייפוד שאפל

| iPod Shuffle |
| --- | --- |
    ארבעת דורות האייפוד שאפל
מפתח: אפל
סוג: נגן מוזיקה
תאריך הפצה:  הדור הראשון: ינואר 2005  הדור השני: ספטמבר 2006  הדור השלישי: מרץ 2009  הדור הרביעי: ספטמבר 2010
נפח אחסון: 512MB-4GB
מסך: אין
סוללה: סוללת ליתיום

iPod Shuffle (אייפוד שאפל) הוא נגן מוזיקה שנוצר ועוצב על ידי אפל. האייפוד שאפל הוא מודל האייפוד הקטן ביותר של חברת אפל והראשון המבוסס על זיכרון פלאש. הדור הראשון של האייפוד שאפל הוצג לראשונה בכנס MacWorld ב-11 בינואר 2005. דגמי הדור הרביעי והאחרון הוכרזו ב-1 בספטמבר 2011. התמיכה באייפוד שאפל הופסקה על ידי חברת אפל ב-27 ביולי 2017.
אייפון 12

| --- | --- |
אייפון 12

 מידע כללי
 סוג:  דגם של טלפון חכם 
 מפתח:  אפל 
 יצרן:  אפל 
 תאריך הפצה:  23 באוקטובר 2020 
 סדרה:  אייפון 
 הקודם בסדרה:  אייפון 11 
 הבא בסדרה:  אייפון 13 
 מידע טכני
 מערכת הפעלה:  IOS 14 
 סוללה:  2,815 מילי אמפ"ש 
 מידות
 רוחב:  2.82 אינץ' 
 גובה:  5.78 אינץ' 
 עובי:  0.29 אינץ' 
 משקל:  133 ג' 
 www.apple.com/iphone-12/
 
אייפון 12 ואייפון 12 מיני (באנגלית: iPhone 12 ו-iPhone 12 Mini) הם טלפונים חכמים בעלי מסך מגע מבית אפל. המכשירים הוצגו לראשונה ב-13 באוקטובר 2020 באירוע של חברת אפל באפל פארק שבקליפורניה, לצד האייפון 12 מיני, אייפון 12 פרו והאייפון 12 פרו מקס.
הדגם כולל את שבב ה-Apple 14 Bionic, מערכת מצלמות כפולה, ועמידות בפני מים ואבק בתקן IP68.
עיצוב

האייפון 12 זמין בשישה צבעים - לבן, שחור, כחול, ירוק ואדום, והחל מ-20 באפריל 2021 גם בצבע סגול. הטלפון החכם שטוח בקצוות בדומה לדגמים קודמים (אייפון 5), ויש לו זכוכית עמידה יותר. הקצוות של הטלפון עשויים מאלומיניום.
ראו גם

אייפון 11 פרו
אלה קניון

| --- | --- |
אין תמונה חופשית
 לידה:  18 ביוני 1969 (בת 55) גבעת פרימרוז, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 פרופיל ב-IMDb
 
אלה קניון (באנגלית: Ella Kenion; נולדה ב-18 ביוני 1969) היא שחקנית קומית אנגלייה.
ביוגרפיה

קניון נולדה בגבעת פרימרוז שבלונדון. היא ידועה מהופעותיה במגוון תוכניות טלוויזיה כגון "המופע של קתרין טייט", "We Know Where You Live" ו-"Swinging". ב-2006 שיחקה בסרט הטלוויזיה "Fear of Fanny" של BBC4.
תפקידה הידוע ביותר הוא גברת קיירוורת'י בסדרה הקומית "הדשא הירוק יותר". קניון גילמה את ג'ולי בסדרה "Hardware". עוד השתתפה בפרסומות טלוויזיה עבור The AA. ב-2016 שיחקה קניון בסדרת הטלוויזיה לילדים "Swashbuckle" בתפקיד קפטן סינקר. היא הייתה קריינית חדשות בתחנת הרדיו talkSPORT.
באוגוסט 2007 שיחקה קניון בסדרת המסתורין "רוזמרי ות'יים" בפרק "Enter Two Gardeners".
ב-2005 הופיעה בעונה השנייה של סדרת הדרמה "דוק מרטין" בתפקיד אמו של ילד הסובל מ-ADHD. היא שיחקה בתפקיד אורח בפרק בסדרה "Genie in the House", בסרט הטלוויזיה "Witness Against Hitler", ובתפקיד מיילדת בפרק בסדרה "הולבי סיטי".
קניון הופיעה בתפקיד הארייט בפרק "Let's Kill Hitler" בסדרת המדע בדיוני "דוקטור הו", וכיכבה בפרק "Wrath of the Iceni" בהפקה של "ביג פיניש" של "דוקטור הו" בתפקיד בודיקה לצדו של טום בייקר.
בסדרה הקומית "שערים" גילמה קניון את מירה. בספין אוף של הסדרה "על שוטים ואנשים" בשם "הדשא הירוק יותר" שיחקה בתפקיד העוזרת אימלדה קייקוורת'י. ב-2015 גילמה את לורה קולינס בפרק "Prodigal Sons" של הסדרה "תחבולות חדשות".
שיחקה בדמות דלילה בסדרת ההנפשה "רחוב 101 דלמטים".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | Men of the World | בחורה בשורה | בפרק "Stolen Kiss" |
| 1996 |  | Witness Against Hitler | כריסטינה | סרט טלוויזיה |
| 1997 |  | We Know Where You Live | תפקידים שונים | סדרת טלוויזיה |
| 2002 |  | Black Books | Cool Book Girl | בפרק "Fever" |
| 2003–2004 |  | Hardware | ג'ולי | סדרת טלוויזיה |
| 2004 | חדר מיון | Casualty | מגי קרטיס | בפרק "Dangerous Games" |
| 2004–2005 | המופע של קתרין טייט | The Catherine Tate Show | תפקידים שונים | סדרת טלוויזיה |
| 2005 |  | Planespotting | כתבת ברדיו | סרט טלוויזיה |
| 2005 |  | Swinging | תפקידים שונים | סדרת טלוויזיה |
| 2005 | דוק מרטין | Doc Martin | אמו של הילד | בפרק "Blood Is Thicker" |
| 2005 |  | Secret Smile | מגישת חדשות | מיני-סדרה |
| 2005–2009 | הדשא הירוק יותר | The Green Green Grass | גברת קייקוורת'י | סדרת טלוויזיה |
| 2006 |  | Rosemary & Thyme | שרון בייקר | בפרק "Enter Two Gardeners" |
| 2006 | האימפרסיוניסטים | The Impressionists | סוזן מאנה | מיני-סדרה |
| 2006 |  | Genie in the House | מיס קוואבר | בפרק "Rock Me Amadeus" |
| 2006 |  | Fear of Fanny | גוון טרואק | סרט טלוויזיה |
| 2007 | בנידורם | Benidorm | ג'ולי | סדרת טלוויזיה (פרק אחד) |
| 2008 |  | The Commander: Abduction | הלן גורדון | סרט טלוויזיה |
| 2008–2009 |  | Pinky and Perky Show | טרה / ורה | סדרת טלוויזיה |
| 2009 | צדק פלילי | Criminal Justice | אחות בכלא | מיני-סדרה |
| 2010 | הולבי סיטי | Holby City | ד"ר פראדיס בלום | בפרק "Bette Davis Eyes" |
| 2010 |  | Gayle Tuesday: The Comeback | מימי | סרט טלוויזיה |
| 2010–2015 |  | The Hive | קווין בי / סבתא בי / גברת ווספ | סדרת טלוויזיה |
| 2011 | דוקטור הו | Doctor Who | הארייט | בפרק "Let's Kill Hitler" |
| 2011 |  | Comedy Showcase | עיתונאית | בפרק "The Fun Police" |
| 2011–2013 |  | Heading Out | דורקאס | סדרת טלוויזיה (פרק אחד) |
| 2012 | שערים | Gates | מיה | סדרת טלוויזיה |
| 2012 |  | Cuckoo | אן דיקסון | בפרק "Grandfather's Cat" |
| 2013 |  | Big Bad World | סנדרה | סדרת טלוויזיה (פרק אחד) |
| 2013–2014 |  | Q Pootle 5 | סטלה | סדרת טלוויזיה |
| 2013–2015 |  | Swashbuckle | קפטן סינקר | סדרת טלוויזיה |
| 2014 | חוק וסדר: UK | Law & Order: UK | קופאית | בפרק "Pride" |
| 2014 |  | Justin's House | קפטן סינקר | בפרק "Pirate Day" |
| 2014 |  | Q Pootle 5: Pootle All the Way! | אדי / באד די / ריי (דיבוב) | סרט טלוויזיה |
| 2014–2017 | אפיזודס | Episodes | בת' | סדרת טלוויזיה (3 פרקים) |
| 2015 | תחבולות חדשות | New Tricks | לורה קולינס | בפרק "Prodigal Sons" |
| 2017 |  | Kiss of Death | סינתיה | בפרק "Highway to Hell" |
| 2017 |  | Detectorists | פקידת קבלה | סדרת טלוויזיה (פרק אחד) |
| 2017 |  | The Mayoress | ג'נט | סדרת טלוויזיה |
| 2018 | רציחות במידסומר | Midsomer Murders | סלסט פלמרסטון | בפרק "Death of the Small Coppers" |
| 2018 |  | Claude | גברת מאיור / וונדה וקס | סדרת טלוויזיה (2 פרקים) |
| 2019 | אביר לחג | The Knight Before Christmas | גברת קלאוס | סרט קולנוע |
| 2022 |  | Four Lives | מנדי פירסון | מיני-סדרה |
איזביצה

ערך זה עוסק בעיר בפרובינציית לובלין. אם התכוונתם לעיר בפרובינציית קויאוויה-פומרניה, ראו .
| --- | --- |
סמל איזביצהסמל איזביצה

 מדינה:  פולין פולין
 פרובינציה:  לובלין (פרובינציה) לובלין
 גובה:  187 מטרים
 אוכלוסייה:  ‏
  ‑ בעיירה:  879 (31 במרץ 2021)
 קואורדינטות:  50°53′00″N 23°10′00″E﻿ / ﻿50.88333333°N 23.16666667°E﻿ / 50.88333333; 23.16666667 
 אזור זמן:  UTC +1
 http://www.izbica.ug.mbnet.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאיזביצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאיזביצה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהאיזביצה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהאיזביצה  he tabBackground:;tabBorder:#aaa;defaultTab:0;
אנדרטה לזכר יהודי איזביצה שנספו בשואה, בבית העלמין בחולון
איזביצה (בפולנית: Izbica; ביידיש: איזשביצא) היא עיירה קטנה הנמצאת בפרובינציית לובלין שבמזרח פולין, בה שכנה עד השואה קהילה יהודית גדולה.
היסטוריה

העיירה נזכרת לראשונה בשנת 1419. בשנת 1540 קיבלה זכויות עירוניות, ואלה חודשו באמצע המאה ה-18 על ידי מלך פולין אוגוסט השלישי. באמצע המאה ה-17 ובתחילת המאה ה-18 סבלה העיר מפלישת השוודים לפולין.
בחלוקת פולין בשנת 1772 נכללה העיירה בשטחי אוסטרו-הונגריה, ובין השנים 1815 ו- 1915 נכללה בתחום פולין הקונגרסאית. בשנת 1863 נפגעה העיירה משריפה גדולה, והיא ניזוקה גם בעת מלחמת העולם הראשונה, בשל קרבתה לחזית.
בשנת 1897 היו בה 3019 יהודים, 95% מתושבי העיירה. בשנת 1921 מנתה אוכלוסייתה 3,085 תושבים, מהם 2,862 יהודים, וב- 1939 גדל מספרם לכ- 6,000 תושבים, מהם 5,098 יהודים. אוכלוסיית העיירה גדלה בעיקר בשל מסילת הרכבת שעברה במחוז לובלין, שנפתחה בשנת 1917.
יהודי איזביצה

משפחות ראשונות של יהודים ישבו בעיירה בשלהי המאה ה-18. פיתוחה הכלכלי במאה ה-19 משך אליה יהודים נוספים. בשנת 1839 הקים הרב מרדכי יוסף ליינר בעיירה חצר חסידית מהגדולות בפולין, שנודעה בשם חסידות איזביצה ראדזין. בשנת 1855 נחנכו בעיירה בית כנסת ובית מדרש (נהרסו בשואה), ובסוף המאה ה-19 היוו היהודים כ- 95% מתושבי עיירה, והיא נודעה כ"בירת היהודים המחוזית".
בתחילת המאה ה-20 התארגנו החוגים הציוניים הראשונים בעיירה, ונוסד בה סניף של הבונד. לקראת סוף מלחמת העולם הראשונה התנפלו איכרים מן הסביבה שבאו לשוק של העיירה, יחד עם תושבים מקומיים, על היהודים בעיירה, וגרמו נזקים כבדים לבית הכנסת תוך חילול ספרי תורה. עד שהתייצב השלטון הפולני בשנת 1919 סבלו היהודים בעיירה גם ממעשי אלימות מצד חיילי הצבא הכחול. בשנים אלה סייע ליהודי הקהילה ארגון הג'וינט.
בתקופה שבין שתי מלחמות העולם הייתה בעיירה פעילות מגוונת של מפלגות פוליטיות ותנועות נוער, ובין היתר, פעלו בה תנועות המזרחי, הציונים הכלליים, פועלי ציון והרוויזיוניסטים. כמו כן, פעלו בה השומר הצעיר, החלוץ, בית"ר וצעירי המזרחי, ובשנת 1925 נפתח בה בית ספר מרשת תרבות. בשנת 1921 נוסד בעיירה גם סניף של אגודת ישראל, שריכז סביבו כ- 200 ראשי משפחות, רובם מחסידי גור, ובשנת 1929 נוסד בעיירה בית ספר מרשת בית יעקב. ב- 1920 כיהן ברבנות העיירה הרב ישראל-איסר שמחה לנדוי (נספה בשואה). בתקופה זו הוקמה בעיירה חצר חסידית חדשה, של הרב צבי אריה רבינוביץ.
יהודי איזביצה > בשואה

הגרמנים נכנסו לעיירה באמצע ספטמבר 1939, שהו בה כשבוע, ועם צאתם באו במקומם חיילי הצבא האדום. משנקבעו באופן סופי קווי הגבול במזרח פולין בין גרמניה לברית המועצות, על פי הסכם ריבנטרופ–מולוטוב, נסוג ממנה הצבא האדום. בתקופת ביניים של שלושה ימים התארגנה בעיירה קבוצת פולנים שפגעה פגיעות ביהודי העיירה, וביצעה מעשי ביזה של רכוש יהודי. עם כניסת הגרמנים לעיירה, הוטלו על היהודים בה גזירות שונות, ובהן חובה לענוד סרט עם מגן דוד על הזרוע והגבלות תנועה. כמו כן, מדי יום נלקחו יהודים לעבודות כפייה בעיירה ובסביבותיה. לצד הצבא הגרמני קבעה את משכנה בעיירה גם יחידת ס"ס, שהרבתה להתעלל ביהודי המקום.
כבר בתחילת תקופת הכיבוש שימשה העיירה כמקום ריכוז לפליטים יהודים ממערב פולין. ב- 10 בדצמבר 1939 הובאו אליה 1,139 יהודים שגורשו מקולו, וכעבור 10 ימים באה גם קבוצה של כ- 1,900 מגורשים יהודים מלודז'.
בתחילת שנת 1940 הוקם בעיירה יודנרט, בראשו הועמד שמעון שוורץ, אשר נצטווה לדאוג לאספקת כוח אדם לעבודות הכפייה. בקיץ 1940 נשלחה קבוצת עובדי כפייה יהודים מהעיירה למחנה העבודה ברודה-אופלין, ובעזרת בני משפחותיהם דאג היודנרט להעביר לעצורים במחנה מזון ובגדים. במרץ 1941 הקימו הגרמנים בזמושץ' בית מלאכה ששימש את חיל האוויר הגרמני, והיודנרט באיזביצה נצטווה לשלוח למקום 300 עובדי כפייה יהודים. באותו חודש הגיעו לעיירה עוד כמאה מגורשים יהודים מלובלין. באביב 1941 פרצה בעיירה מגפת טיפוס הבהרות, שנמשכה שבועות אחדים, והפילה חללים רבים.
באביב 1942 התחדשה זרימת הפליטים לעיירה. במרץ הגיעו שני טרנספורטים של יהודים ממגורשי צ'כוסלובקיה, וחודש אחר כך הגיעו שלושה משלוחים של מגורשים מגרמניה. ב- 30 באפריל 1942 הגיעו לעיירה כ- 600 יהודים נוספים.
ב- 24 במרץ 1942 החל גירושם של יהודי העיירה למחנות ההשמדה. יחידה של אוקראינים, בפיקודם של אנשי הס"ס שבמקום, ריכזה בכיכר השוק כ- 2,200 יהודים, ועוד באותו היום הועברו למחנה ההשמדה בלז'ץ. ב- 1 במאי 1942 גורשו עוד כ- 500 מיהודי העיירה למחנה ההשמדה סוביבור.
לאחר גל הגירושים הראשון החלו הגרמנים לרכז באיזביצה, שהוכרזה "יודנשטאט" (עיר יהודים), את האוכלוסייה היהודית של המחוז, ובאוקטובר 1942 הובאו למקום אלפי יהודים מזמושץ, מקרסניסטב, מגוז'קוב, מטורובין, מז'ולקייווקה וממקומות נוספים. בסוף אוקטובר 1942 היו בעיירה כ- 8,000 יהודים, אשר רבים מהם נאלצו ללון תחת כיפת השמיים. העיירה עצמה הוקפה במשמרות של גרמנים ואוקראינים, כדי למנוע מעשי בריחה.
ב- 22 באוקטובר החל גל הגירושים השני מהעיירה. היהודים רוכזו במגרש גדול סמוך לבית הקולנוע המקומי, ומשם הובלו לתחנת הרכבת, הועלו על קרונות משא, ושולחו לסוביבור. עד 30 באוקטובר 1942 גורשו כ- 5,000 יהודים מהעיירה למחנות המוות. מפקד יחידת הס"ס במקום, אנגלס, נהג לעבור בין המגורשים כשהוא רכוב על סוס, ולירות בזקנים ובחולים שהתקשו לצעוד למקום הריכוז, ובשבוע הגירוש לסוביבור נרצחו בעיירה עצמה כ- 500 יהודים.
יום לאחר סיום הגירוש הגיעה לעיירה פלוגה של מכבי אש פולנים, שאנשיה סקרו את בתי היהודים בחיפוש אחר מסתתרים. יהודים שנתפסו במקומות מסתור הובלו בקבוצות של 40 איש לבית העלמין היהודי, ונרצחו שם.
ב- 2 בנובמבר 1942 הביאו הגרמנים לעיירה עוד 1,750 יהודים, ששולחו גם הם לסוביבור.
אחרי הגירושים נותרו בעיירה כ- 1,000 יהודים, שרוכזו כולם ברחוב אחד, והועסקו באיסוף וסידור הרכוש שהשאירו אחריהם המגורשים למחנות השמדה. בתקופה זו שבו לעיירה מספר צעירים יהודים שהצליחו להסתתר ביערות הסמוכים. בינואר 1943 גורשו כ- 750 מן היהודים שנותרו בעיירה לסוביבור, ו- 300 הנותרים שולחו לסוביבור באפריל 1943.
לקריאה נוספת

מ. צאנין, איזביץ' בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 69–71 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
הערות שוליים

↑  להנחיל לדורות: פרקי הכנה למסעות לבני הנוער לפולין, עמוד 66.
| --- | --- |
בקרת זהויות :  NLI: 987007467616205171  GND: 4801955-0  LCCN: n99280194  VIAF: 133880298   WorldCat (עם VIAF): 133880298
אליה סוריאנו

אליה סוריאנו (באיטלקית: Elia Soriano; נולד ב-26 ביוני 1989) הוא כדורגלן איטלקי-גרמני, המשחק בעמדת החלוץ.
קריירה

סוריאנו התחיל את הקריירה שלו בקבוצת הילדים של "1846 דראמשטאדט", ובהמשך עבר לדרמשטאדט 98. בשנת 2007 הצטרף לקבוצה הבוגרת ששיחקה אז בליגה הרביעית. בשנת 2008 עלה עם הקבוצה לליגה השלישית. במדי דראמשטאדט, סוריאנו כבש 32 שערים ב-83 משחקים.
בשנת 2010 סוריאנו חתם בו.פ.ר. אאלן. ב-24 ביולי 2010, סוריאנו ערך את הופעת הבכורה שלו בקבוצה בהפסד 0–3 להאנזה רוסטוק.
בקיץ 2011, סוריאנו הצטרף לאיינטרכט פרנקפורט ב'.
בקיץ 2012, סוריאנו חתם בקרלסרוהה.
בקיץ 2013 חתם לשנתיים בשטוטגרט קיקרס.
בינואר 2016, סוריאנו חתם וירצבורג קיקרס. ב-24 במאי 2016, סוריאנו הבקיע בהפסד 1–2 לדיסבורג, בו נקבע כי וירצבורג תישאר בליגה השלישית ולא תעלה לבונדסליגה השנייה.
ביולי 2017, הצטרף לקורונה קיילצה מליגת העל הפולנית.
בקיץ 2019, סוריאנו חתם בפנלו מליגת העל ההולנדית.
ב-27 בינואר 2020, סוריאנו חתם בהפועל רעננה מליגת העל.
ב-5 באוקטובר 2020, סוריאנו חתם בקיקרז אופנבך.
הערות שוליים

↑  תום נחום, ‏גנון חתם בהפועל רעננה, גם סוריאנו מוונלו, באתר ONE‏, 27 בינואר 2020
אייפוד קלאסיק

| iPod Classic |
| --- | --- |
    אייפוד קלאסיק 6 - הדור האחרון בסדרת האייפודים של אפל
מפתח: אפל
סוג: נגן מדיה
תאריך הפצה:  הדור הראשון: 23 באוקטובר 2001  הדור השני: 17 ביולי 2002  הדור השלישי: 28 באפריל 2003  הדור הרביעי: 19 ביולי 2004  הדור החמישי: 12 באוקטובר 2005  הדור השישי: 5 בספטמבר 2007
נפח אחסון: 5-160GB
מסך: 2.5 אינץ',מסך LCD באיכות 320x240 פיקסלים
סוללה: סוללת ליתיום

iPod Classic (אייפוד קלאסיק) הוא נגן מדיה דיגיטלי שנוצר ועוצב על ידי אפל. האייפוד קלאסיק הוא המודל הראשון של מכשירי האייפוד והוא הוצג לראשונה בשנת 2001. נכון ל-2008 יצאו למכשיר האייפוד קלאסיק 6 דורות.
דורות

| דור | תמונה | נפח אחסון | שינויים שהוצגו | חיבור | זמן ההפצה המקורי | דרישות מינימליות | זמן סוללה(שעות) |
| --- | --- | --- | --- | --- | --- | --- | --- |
| ראשון |  | 5, 10 GB | מודל ראשון, עם גלגל הזזה מכני. לאחר מכן הופץ דגם ה-10 GB | FireWire | 23 באוקטובר 2001 | מק: 9, 10.1 | שמע: 10 |
| שני |  | 10, 20 GB | גלגל רגיש למגע. כיסוי לפתח ה FireWire. הוצג מתג ה"הולד". אופשר השימוש בווינדווס. | FireWire | 17 ביולי 2002 | מק: 10.1 חלונות: 2000 | שמע: 10 |
| שלישי |  | 10, 15, 20, 30, 40 GB | תכנון מחדש שכלל גלגל רגיש כולו למגע, חיבור ל"דוק" ומארז דק יותר. ה־iTunes הפך לתואם ווינדווס. | FireWire (USB לסינכרון בלבד) | 28 באפריל 2003 | מק: 10.1 חלונות: 2000 | שמע: 8 |
| רביעי |  | 20, 40 GB | גלגל לחיצה שאומץ מהאייפוד מיני. | FireWire או USB | 19 ביולי 2004 | מק: 10.2 חלונות: 2000 | שמע: 12 |
| רביעי (בצבע עם תמונות) |  | תמונות: 30, 40, 60 GB צבע: 20, 60 GB | גרסה מתקדמת עם תמונות וצבע, שנכנסה לקו הראשי של האייפודים מאוחר יותר. | FireWire או USB | 26 באוקטובר 2004 | מק: 10.2 חלונות: 2000 | שמע: 15 מצגת תמונות: 5 |
| חמישי |  | 30, 60, 80 GB | מסך גדול יותר וגם מציג ווידאו. | USB (FireWire לטעינה בלבד) | 12 באוקטובר 2005 | מק: 10.3 חלונות: 2000 | 30 GB שמע: 14 וידאו: 2 (מאוחר יותר 3.5) 60/80 GB שמע: 20 וידאו: 3/6.5 |
| שישי |  | 80, 160 GB | מוצג השם "קלאסיק". דק יותר, ממשק חדש, ציפוי חדש. | USB (FireWire לטעינה בלבד) | 5 בספטמבר 2007 | מק: 10.4 חלונות: XP | 80 GB שמע: 30 וידאו: 5 160 GB שמע: 40 וידאו: 7 |
רקע

האייפוד קלאסיק מבוסס על דיסק קשיח, ומגיע בגודלי דיסק של 80, 120 או 160 ג'יגה בייט. גודל המסך בדגם הקלאסיק הוא 2.5 אינץ' - גודל הנחשב לגדול במיוחד בשוק נגני המדיה. הוא מסוגל לנגן שירים, תמונות, וידאו, ואף להריץ משחקים. קיימות בו עוד אפליקציות כגון שעון עולמי, סטופר וכדומה. הנגן מתאפיין בחיי סוללה ארוכים ומאפשר עד 40 שעות של נגינת מוזיקה.
במהלך כנס של אפל בספטמבר 2007, סטיב ג'ובס, מנכ"ל אפל לשעבר הציג את הדור השישי של האייפוד, שהוצג מעתה בשם "קלאסיק". דור זה התאפיין במארז דק יותר ובחיי סוללה שהגיעו עד ל-40 שעות של נגינת מוזיקה ו-7 שעות של הצגת וידאו. צידו הקדמי של האייפוד מהדור השישי בנוי מאלומיניום במקום מפלסטיק, והאייפוד הלבן המוכר הוחלף בכסוף. בדור השישי הוצג גם ממשק חדש לגמרי, שכלל יותר גרפיקה ואת האפשרות "Cover Flow", המאפשרת ניווט בין אלבומי המוזיקה על ידי הצגת תמונות האלבומים בזה אחר זה. עם השקת דור זה של האייפוד, הופסק ייצור הגרסה המיוחדת iPod U2.
באירוע "Let's Rock" של אפל בספטמבר 2008, גרסת ה-80 ג'יגה הוחלפה על ידי גרסת 120 ג'יגה, וגרסת ה-160 ג'יגה הוצאה מהקו.
נכון להיום האייפוד קלאסיק הוא האייפוד היחיד שאינו תומך בשפה העברית בשום צורה. הגרסה האחרונה של האייפוד קלאסיק מגיעה עם דיסק קשיח בגודל 160 גיגה ותומכת ב-Genius Mixes.
ב-9 בספטמבר 2014 במקביל להכרזה על הדור השמיני של האייפון "אייפון 6" ושעון אפל הופסקה מכירת אייפוד קלאסיק.
הדור השישי של האייפוד קלאסיק
אוולד היינריך פון קלייסט-שמנצין

| --- | --- |
אוולד היינריך פון קלייסט-שמנצין (משמאל) ביחד עם שר ההגנה הגרמני, פרנץ יוזף יונג, 2009
 לידה:  10 ביולי 1922 Smęcino, רפובליקת פולין 
 פטירה:  8 במרץ 2013 (בגיל 90) מינכן, הרפובליקה הפדרלית של גרמניה 
 מדינה:  גרמניה 
 מקום קבורה:  ברלין 
 השכלה:  אוניברסיטת מינכן 
 פרסים והוקרה:  מסדר ההצטיינות הבווארי (1995)  עיטור  מסדר הכבוד של הרפובליקה הפדרלית של גרמניה בדרגת מפקד בכיר (1988)  צלב המפקד של מסדר המצוינות של הרפובליקה הפדרלית של גרמניה (1983)  אביר של כבוד (1957)  מדליית מנפרד וומר (1997)  הצלב הגדול של מסדר הכבוד של הרפובליקה הפדרלית של גרמניה (1992)  מפקד במסדר האימפריה הבריטית  קצין בלגיון הכבוד  בפסקה זו רשומה אחת נוספת שטרם תורגמה 
 
אוולד-היינריך הרמן קונרד אוסקר אולריך וולף אלפרד פון קלייסט-שמנצין (בגרמנית: Ewald-Heinrich Hermann Konrad Oskar Ulrich Wolf Alfred von Kleist-Schmenzin;‏ 10 ביולי 1922 – 8 במרץ 2013) היה לויטננט (סג"ם) בוורמאכט שהיה מהפעילים בקשר העשרים ביולי לרציחתו של אדולף היטלר.
ביוגרפיה

בנו של עורך הדין אוולד פון קלייסט-שמנצין, אשר היה ידידו של קרל פרידריך גרדלר (מראשי המתנגדים למשטר הנאצי), ושותף פעיל בניסיונות להפיל את היטלר משנת 1938, עת יצא ללונדון בשליחות האופוזיציה הגרמנית אשר נועדה להשיג תמיכה לקושרים אם היטלר יודח.
בחודש ינואר 1944 פנה אליו הקולונל קלאוס שנק פון שטאופנברג, שהיה אז ראש הקשר כנגד היטלר, וביקש ממנו ללבוש חגור ממולכד, וכאשר אדולף היטלר יסקור הדגמה של מדים חדשים, יהיה עליו להתפוצץ יחד עמו. קלייסט הסכים לכך, אך בשל נסיבות שונות בוטלה ההדגמה ברגע האחרון.
לאחר כישלון קשר העשרים ביולי לרציחת היטלר, נעצרו האב ובנו. האב נשפט בבית הדין העממי הידוע לשמצה, והוצא להורג. קלייסט נחקר, אך לא נמצאו הוכחות לקשריו עם הקושרים. הוא נשלח לחזית, ושרד במלחמה.
לאחר המלחמה הוביל מהלך להקמת פורום בינלאומי למניעת סכסוכים דומים והיה ממייסדי כנס מינכן לביטחון.
ראו גם

קשר העשרים ביולי
ההתנגדות הגרמנית לנאציזם
רשימת תוכניות התנקשות באדולף היטלר
לקריאה נוספת

קונסטנטין פיצגיבון, 20 ביולי - הקשר נגד היטלר, מערכות, 1978.
הערות שוליים

↑  Gothaisches genealogisches Taschenbuch der adeligen Häuser: Deutscher Uradel. כרך 41. Justus Perthes (1942). OCLC 17559131. עמ' 246.
↑  Genealogisches Handbuch der adeligen Häuser. כרך 25, גיליון 117. Starke (1998). ISSN 0435-2408. עמ' 219.
| --- | --- |
בקרת זהויות :  PLWABN: 9810574025805606  GND: 1032611219  VIAF: 298358480   WorldCat (עם VIAF): 298358480 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אוניברסיטת הונג קונג למדע וטכנולוגיה

| --- | --- |

מראה כללי של הקמפוס (2012)
 אוניברסיטת מחקר ציבורית
 תקופת הפעילות:  1991–הווה (כ־33 שנים)
 בעלי תפקידים
 יו"ר:  Nancy Ip 
 סגל:  697
 סטודנטים
 כלל הסטודנטים:  16,054
 סטודנטים לתואר ראשון:  10,148
 סטודנטים לתואר שלישי:  1,758
 סטודנטים לתארים מתקדמים:  5,906
 מיקום
 מיקום:  הונג קונג
 מדינה:  הרפובליקה העממית של סין הרפובליקה העממית של סין
 קואורדינטות:  22°20′15″N 114°15′47″E﻿ / ﻿22.3375°N 114.263°E﻿ / 22.3375; 114.263
 hkust.edu.hk
 he
 
האוניברסיטת הונג קונג למדע וטכנולוגיה (במנדרינית: 香港科技大學) היא אוניברסיטה ציבורית הממוקמת בהונג קונג אשר הוקמה בשנת 1991 ובכך היא האוניברסיטה השלישית שהוקמה בהונג קונג.
האוניברסיטה חברה בהתאגדות אוניברסיטאות האוקיינוס השקט (APRU), בפורום מנהיגי האוניברסיטאות העולמי (GULF) ומקיימת שיתופי פעולה עם אוניברסיטת וושינגטון בסנט לואיס.
האוניברסיטה מנוהלת על ידי מועצה בת 27 חברים הכוללת את נציגי ההנהלה והסטודנטים.
היסטוריה

תכנונה של האוניברסיטה החל במהלך שנות ה-80. בתחילה האוניברסיטה הייתה אמורה להיפתח בשנת 1994 אך הוחלט לזרז את הבנייה ולפתוח אותה כשלוש שנים מוקדם מן הצפוי.
ארגון אקדמי

בית הספר למדעים
בית הספר להנדסה
בית הספר למנהל עסקים וניהול
בית הספר למדעי הרוח והחברה
דירוגים > דירוגים בין-לאומיים

דירוג שאנגחאי - מיקום 301–400 (2023)
דירוג Times Higher Education - מיקום 64 (2024)
דירוג QS לאוניברסיטאות - מיקום 60 (2024)
דירוגים > דירוג אזורי - אסיה

דירוג Times Higher Education - מיקום 5 (2024)
דירוג QS לאוניברסיטאות - מיקום 15 (2024)